Criss Angel

Criss Angel (kodanikunimega Christopher Nicholas Sarantakos; sündinud 19. detsembril 1967 Long Islandil New Yorgis) on USA mustkunstnik, muusik, näitleja ja trummar. Ta on kreeka päritolu.

Tal on oma mustkunstisaade "Criss Angel Mindfreak".

"Criss Angel Mindfreak"

Criss Angel on võrgustiku A&E Network saate "Criss Angel Mindfreak" looja. 1. ja 2. hooaeg filmiti Las Vegase hotellis The Aladdin ning 3. hooaeg hotellis Luxor Las Vegas. Alates esilinastusest 20. juulil 2005 on saates olnud sellised illusioonid nagu vee peal kõndimine, hõljumine, mööda Luxor Hoteli seina üles kõndimine (Luxor' Sky Beam'i, 39 fokuseeritud ksenoonlambi kiire valguses, mis on nähtav kosmosestMGM Mirage, Property Highlights - Stairway To The Stars, MGM Mirage, 2009.), kahe hoone vahel hõljumine, Lamborghini kaotamine, enda pooleks lõikamine ja klaasikildudel lamades teerulli alla jäämine. 5. hooaeg esilinastus 12. augustil 2009.

"Criss Angel Believe"

Criss Angel tegi koostööd tsirkusega Cirque du Soleil, et luua "Criss Angel Believe", Las Vegase Luxor Hotelis sündiv etendus ja ülekantav otsesaade, milles mängis peaosa Angel, kes oli saate kaasautor, illusioonide looja ja kujundaja ning originaalidee looja.Chris Lee, Criss Angel believes that you will too, Los Angeles Times, October 12, 2008.

Algselt püüdis Angel arendada showd Broadway ja kasiinode jaoks, kuid oma lõpliku kuju võttis "Believe" alles siis, kui ta astus partnerlusse Cirque du Soleil'ga ja Luxori emafirmaga MGM Mirage Resorts, mis rahastas showd 100 miljoni dollariga..

Pärast mitut edasilükkamist sai avasaade teoks 31. oktoobril 2008, septembris eelnes sellele mitu saatetutvustust.Richard Abowitz, Cirque and Angel's 'Believe' delayed, LATimes.com, June 30 2008.Richard Abowitz, Previews of Criss Angel's 'Believe' delayed again, LATimes.com, September 2 2008.Richard Abowitz, Breaking news: More delays for Angel's 'Believe', LATimes.com, September 13 2008. Esimene tutvustus võeti vastu halvasti, publik reageeris negatiivselt.Richard Abowitz, Sneak peak at Criss Angel's 'Believe', LATimes.com, September 29 2008.Doug Elfman, Angel's 'Believe' magic: Miffed fans disappear, Las Vegas Review-Journal, September 29, 2008. Esimene põhisaade sai samuti karmi kriitika osaliseks, mis mainis Angeli kuulsa maagia puudumist, lisaks ka segadusttekitavat ja ebahuvitavat teemat. Kriitikud tundsid, et nii Angel kui ka Cirque du Soleil esinesid allpool oma võimeid.Richard Abowitz, Criss Angel's 'Believe' hard to believe, LATimes.com, October 31, 2008.Joe Brown, Illusion is elusive in Angel’s ‘Believe’, Los Angeles Times, November 1, 2008.Doug Elfman, New Criss Angel show is unbelievably bad, sad, Las Vegas Review-Journal, November 3, 2008.Reed Johnson, Criss Angel, in a word: unbelievable, Los Angeles Times, November 3, 2008.

Väga tehnilise show tunnusteks on sürrealistlik segu surmapõlglikest trikkidest, liikuvatest robotjänestest, pöörastest filmiefektidest, õudustäratavates kostüümides tantsijatest, õhuakrobaatikast ja muidugi mustkunstist.

"See show on minu elust," ütles Angel. "See on "Alice Imedemaal". See on "Võlur Oz". "Mindfreak". See on deemonitest minu peas, headusest mis on ümberringi, inglitest ja armastusest ja ihast - kõikide nende asjade segust."

Isiklikku

Criss Angel abiellus 17. märtsil 2002 oma kauaaegse kallima JoAnn Winkhartiga, keda Angeli saate "Mindfreak" esimese hooaja kahes jaos - "Buried Alive" (6. jagu, 2005) ja "Body Suspension" (5. jagu, 2005) - mainiti osalejate hulgas mitte kui abikaasat vaid kui "Crissi tüdrukut". 2006. aasta kevadel taotles JoAnn abielulahutust, väites, et nende suhet oli hoitud saladuses Angeli karjääri edendamiseks. JoAnn süüdistas Angelit vaimses julmuses ja hülgamises ning kõrvalsuhtes Cameron Diaziga. Diaz on enda rolli nende abielu lagunemise põhjustajana eitanud.Stephen Silverman, Cameron Diaz Denies Criss Angel Divorce Claim, people.com, July 2, 2007.

Angelit on pandud paari ka Britney Spearsi, Paris Hiltoni, Pamela Andersoni ja Lindsay Lohaniga. Angel on kõik need jutud tagasi lükanud, väites, et nad on vaid sõbrad.

2008. aasta novembris hakkas Angel käima Hugh Hefneri endise tüdruksõbra Holly Madisoniga.Mary Gray, Criss Angel: Holly Madison Is a 'Beautiful' Person, people.com, November 1, 2008. Suhe lõppes 2009. aasta veebruaris.Mandi Illuzzi, UPDATE: Holly Madison and Magician Criss Angel End Relationship, usmagazine.com, February 26, 2009.

Raamatud ja muusika

Raamatud
Mindfreak: Secret Revelations. HarperEntertainment (24. aprill 2007)

Muusika
Musical Conjurings from the World of Illusion (1998)
System 1 in the Trilogy (2000)
System 2 in the Trilogy (2000)
System 3 in the Trilogy (2000)
Mindfreak (2002)
Criss Angel Mindfreak (2006)

Viited

Välislingid
 Koduleht

 Criss Angel Mindfreak A&E Networki kodulehel
 Criss Angel MySpace'is
 Criss Angel Believe at Cirque Du Soleil
 Criss Angeli Twitter

Kategooria:Ameerika Ühendriikide mustkunstnikud
Kategooria:Ameerika Ühendriikide trummarid
Kategooria:Sündinud 1967